Mwonjoria Francis Mburu uria niwe mwene kambuni ya Afrison Export Limited niakitio ngono gatagati ka angi aria marathuthurio iguru ria mugunda wa Ruaraka uria akoretwo akigucaniria na secondary ya Ruaraka na Drive In primary.
Guikio ngono kwa Mburu kumanite na nganja iria cieyumiririe thutha wa kambuni ya Whispers Palm kwamukira birioni imwe gaturumo ithano marihi ma hathara mbeca iria ciarutirwo accounti-ini mwanya mwanya ihinda-ini ria thiku ithatu.
Nginyagia riu ngukumio ino ni iguciriirie maabitha anene thirikari-ini umwe wao ari uria wari minista wa githomo Fred Matiangi akirikana niwe wathanire marihi matabanio thengia wa igoti gukorwo rirugamitie thuguri iyo.
kik_Latn kik_Latn kik_Latn